ചോദ്യംചെയ്യലിന് ഹാജരായില്ല ആശിഷ് മിശ്ര നേപ്പാളിലേക്ക് കടന്നതായി റിപ്പോര്ട്ട് ലക്നൗ: ലഖിംപുരില് കര്ഷകരെ കാറിടിച്ചു കൊലപ്പെടുത്തിയ കേസിലെ പ്രതിയും കേന്ദ്ര ആഭ്യന്തര സഹമന്ത്രി അജയ് മിശ്രയുടെ മകനുമായ ആശിഷ് മിശ്ര നേപ്പാളിലേക്ക് കടന്നതായി സംശയം. ഇന്ന് രാവിലെ പത്ത് മണിക്ക് ചോദ്യംചെയ്യലിന് ഹാജരാകാന് യുപി പോലീസ് പ്രതിക്ക് നോട്ടീസ് നല്കിയിരുന്നു. എന്നാല് ഇതുവരെ ആശിഷ് ചോദ്യം ചെയ്യലിന് ഹാജരായിട്ടില്ല. ഇന്ത്യനേപ്പാള് അതിര്ത്തിക്കരികിലാണ് ആശിഷ് മിശ്ര ഉണ്ടായിരുന്നതെന്നാണ് ഏറ്റവുമൊടുവില് ലഭിക്കുന്ന വിവരമെന്ന് ദേശീയ മാധ്യമമായ സിഎന്എന് ന്യൂസ് 18 റിപ്പോര്ട്ട് ചെയ്തു. നേരത്തെ, ആശിഷ് മിശ്രയുടെ വസതിക്ക് മുന്നില് നേരത്തെ യുപി പോലീസ് നോട്ടീസ് പതിച്ചിരുന്നു.